Pročko, Jozef, poslanec NR SR (2024-01-08):
Ale má to na saláme, dvakrát! Predstavte si, že by som toto spravil ja! Viete, ako Blaha tu skáče? Jak tu skáče Danko? Vy ste arogantné, nechutné politické skorumpované stvorenia. Myslíte si, že môžete všetko. To nie je tak, to nie je tak. To nie je tak. A ešte raz opakujem, prosím vás, milí kolegovia, musíme Slovákom ukazovať, čo robia, akí sú, akú majú aroganciu. Nemá problém tu telefonovať. A po prvom upozornení telefonuje si ďalej. Toto sú oni. Usmieva sa nám tu arogantne, tam hore niečo poviete... Cha-chá, môžeme všetko. (Rečník napodobnil charakteristický druh smiechu.) No nemôžete všetko. A ja verím, že božie mlyny, karma a vesmír vám ukážu, že nemôžete všetko. vy sa zožeriete na tých peniazoch. Veď Danko už je teraz nervózny, že mu je 100 mil. málo. Takže vráťme sa k tomu, špeciálna prokuratúra mala úspešnosť pri podávaní obžaloby 93 %. Deväťdesiat tri percent! Pri väzobných rozhodnutiach 99 %. Koľko mal Koláčik... Kováčik? Ten odsúdený, skorumpovaný váš nochsled? Nula! Nula! Toto vy potrebujete, aby ste mohli kradnúť! Budete rozprávať Slovákom, že idete, idete sociálnou, sociálnym... Riť Paľovu budete sociálnym! Banda jedna zlodejská, skorumpovaná. Viete, 40 je už odsúdených. Štyridsať už je odsúdených. Je odsúdený napríklad Pavel Boško, ktorého v 2022. vo februári odsúdili, ktorý figuroval v kauze Mýtnik za korupciu, už ho odsúdili. Je odsúdený aj pán Štefan Poláček, ktorý priznal stotisícový úplatok, a takisto je právoplatne odsúdený. Ja sa napríklad nebránim tomu, že keď niekto spolupracuje a prizná sa zločinec zo SMER-u, že kradne, tak ja nemám problém, keď spolupracuje a kradne, no nech sa páči, dostal nižší trest, áno, ale vy tie nižšie tresty chcete za čo? Za čo chcete tie nižšie tresty? Ó, vy sa nepriznáte. Vy až potom, keď vás súdia, keď je Gašpar obvinený, Fico obvinený, keď ste vy banda obvinená, tak potom, potom, potom už kričíte a potom idete robiť toto, čo robíte, valcujete spravodlivosť. A nielen to, pozor, nielen tí odsúdení. Ale počúvate tu o stotridsiatich obvinených. A ja verím, že aj moji kolegovia, už niektorí tu aj spomínali, budeme ich spomínať dookola, budeme vám hovoriť, toto je, je to napríklad pán Marek Para. Viete, kto je pán Marek Para? Je to úžasný advokát. Úžasný advokát, ktorý obhajoval napríklad Kočnera a obhajuje Kočnera, ktorý obhajoval Lexu a obhajuje Lexu, Fica, Kaliňáka a ďalších. Pán Para je obvinený, pretože sa vraj podieľal, že sa mal podieľať na kriminalizácii prokuratúry, úradu, pána Vasiľa Špirku. Je obvinený, pretože pán Para... kde to mám? Aha. Obžaloval ju aj pre založenie a zosnovanie a podporovanie zločineckej skupiny, pána Paru, to je ten advokát. No a pán Para, napríklad Startitup o pánovi Parovi píše, že keďže sa jeho meno objavuje v tých najmedializovanejších procesoch, nie je žiadnym prekvapením, že sa pomerne krátky čas sa mu podarilo zbohatnúť. Ja mu nezávidím. Ja pánovi Parovi želám, pfu, plnú paru peňazí, nech ich má. Ale znova sme pri tých peniazoch! Znova sme pri tých peniazoch a sami dobre viete a sami ste počuli o advokátoch, ktorí si dali zaplatiť desiatky miliónov len preto, že išli, že išli za Ficovej vlády na jeden súd. Skorumpovaná neskutočná vláda! No a pán Para, viete, určite ste pozerali všetci a doma pri televíznych obrazovkách, ak ste nepozerali, tak si pozrite nahrávku z poľovníckej chaty, pán Para podľa obžaloby, obžaloby... pán Para... ešte raz to prečítam, pán Para podľa obžaloby založil zločineckú skupinu. No a na tej chate ste počuli, čo rozprávali, nie? Pán Para tvrdí, že tam radil. Korumpovali, radil im, ako korumpovať. A viete, s kým tam bol? (Krátka pauza.) Viete, s kým tam bol? S Gašparom. S mladším Gašparom, ktorý je teraz minister, teda štátny tajomník na ministerstve spravodlivosti. A to je úžasné, pretože aj Para, aj malý Gašpar, mladý Gašpar, na chvat... na chate hovorili o likvidácii Lipšica. A hovorili: „Zrazíme ho na priechode aj bez ponožiek.“ Štátny tajomník ministerstva spravodlivosti! Viete si predstaviť, že by niekde v Dánsku, Švédsku, Fínsku alebo v nejakej vyspelej krajine štátny tajomník hovoril, že zrazím ho na prechode aj bez ponožiek?! Okamžite je preč! A kde je teraz štátny, teda mladý Gašpar, ktorý okrem iného chcel pichnúť vidličkou do oka Kaliňáka, že zlikviduje Kaliňáka, tak tento likvidátor ľudí je teraz štátny tajomník na ministerstve spravodlivých u najspravodlivejšieho Suska! To je nonsens! To je nonsens! To... ja si to neviem predstaviť, že by naozaj v nejakom vyspelom štáte človek, ktorý hovorí o likvidácii iného človeka, bol štátnym tajomníkom. A my tu žijeme a my tu máme vládu skorumpovaných zločincov, ktorí nemajú problém rozprávať o likvidácii a dostávajú fleky, môj syn dostane flek, lebo som Gašpar, tamto Richterov syn je na ďalšom fleku. To je choré. Takže advokát Para je ďalší jeden z tých, ktorí sú obvinení a ktorých musíme zachrániť, pretože Para je v partii. No a ďalším obvineným, ktorého treba zachrániť, je Slota. Janko Slota. Ani vám nemusím hovoriť o Jankovi Slotovi a o tom jeho kamarátovi z Afriky, čo to tam riadi všetky tie podniky jeho. Janko Slota je tiež obvinený z korupcie. A Janko Slota má naozaj dlhé-dlhé prsty a Janko Slota má úzky vzťah s Ficom. A vy, čo ste zabudli, aj doma pri televíznych obrazovkách, ak ste zabudli, tak si pozrite, prosím vás pekne, jednu nahrávku Počiatek – Trnka. Dajte si len Počiatek a Trnka, kde Počiatek rozpráva, ako Slota s Ficom ukradli 2 mld., ako ukradli Slovensku 2 mld. slovenských korún. No tak si myslíte, že kamoš Fico nenechá predsa v base alebo nenechá odsúdiť Janka Slotu. Dajú mu nejakú podmienočku a užije si tie 2 mld. Inak Fico by sa mal trošku tu nahnevať, lebo Počiatek v tej nahrávke hovorí, že mu, že ho o pol, pol, pol Slota oje... kradol. To je ďalší obvinený. A o tých obvinených ďalších budeme rozprávať. Budeme vám rozprávať, kto je obvinený a prečo tu Fico chce chrániť svojich ľudí, prečo tu Fico zavádza Bielorusko. A rozprávajú nám tu inak o tom, že vlastne naozaj oni sa idú dostať na úroveň európskych štátov, oni, ktorí s Ruskom paktujú, ktorí milujú Rusko a Čínu. No veď tak sa riaďte Čínou! Povedzte potom svojim papalášom kamošom, v Číne sa s tým nekašlú. Korumpuješ? Odstrelia ťa. Bože, to by som nechcel, 130 smerákov odstrelených, to by som naozaj nechcel. Ja som demokrat a ja si myslím, že by mali byť súdení, a dúfam, že aj, verím, budú súdení. No a najkrajšia vec, čo sa mne páči, je, kto im to všetko písal, už ste to aj počuli, už to aj pani kolegyne rozprávali, písali im to obvinení advokáti, písali im to ľudia, ktorí sú obvinení, a obhajuje to človek, Burda, dekan fakulty, ktorý, ak ste počúvali pána Hlinu, tak tento Burda nechal vyhodiť jednu pani ešte s jedným a potom s tým Martvoňom zo SMER-u... Či z HZDS bol ten Martvoň? (Reakcia z pléna.) Zo SMER-u? Tak s Martvoňom chodili tú pani, ktorú vyhodili, tak chodili, pani robili zle a tento Burda, dekan fakulty právnickej, sa jej vysmieval, že ju vyhodili. Toto je ďalší etalón, etalón spravodlivosti, morálky a etiky, ktorý rozpráva o tom, že tento zákon je dobrý. Burda, ktorý by, pán Burda, ja vás prosím, ak máte česť a svedomie, tak sa vzdajte a nebuďte dekan! Robíte hanbu všetkým tým slušným študentom, ktorým Fico nadáva do... ktorým Fico nadáva. Tak toto je, toto je pán Burda. A obhajujú to zase advokáti tých obvinených. Mne sa veľmi ďalej páči tých tridsať ústavných podaní, o ktorých tuto bolo rozprávané. Oni to rozprávajú a Slovensku, Slovákom rozprávajú, že veď ale prepáčte, Ústavný súd tridsaťkrát povedal, že ten špecializovaný súd a tá, tá špecializovaná prokuratúra, veď to sú, to je banda, ktorá tridsaťkrát bola napomínaná. Figu borovú! Zase Fico a jeho politicky organizovaný mafiánsky... zločinecký syndikát klame. Klamú. Už ste poučili, tri alebo štyri? Tie prípady sú dosť relevantné, ale aj to preto, lebo pochybili pri vyšetrovaní, ale pochybili súdy. Súdy. Tak Fico, odstráňte súdy! Načo sú nám súdy? Lenže Fico nechce ovlá... odstrániť súdy, Fico chce ovládať súdy. Fico chce ovládať prokuratúru, lebo jednu už ovláda, tri-šesť-trojkového Žilinku už ovláda. Ja neviem prečo, lebo keď bola tá voľba, tak ja som tiež dal tuto na kolegov zo SaS-ky, aj na ďalších som dal, že poďme ho teda zvoliť, a on, veď, veď ho chceli zastreliť, veď ho chceli odstrániť toho Žilinku. On sa skoro rozplakal pri tom vypočúvaní, keď rozprával o tom, že on by to svojim deťom nemohol urobiť a on chce, aby bol... aby, aby si ho deti zachovali, že je čestný, ja na to nezabudnem dodnes. A pozrite sa. Máme generálneho prokurátora, ktorý tak, tak, tak, tak, tak, tak (rečník gestikuluje ukazovákom pravej ruky) chlapcom zo SMER-u dáva tri-šesť-trojky. Takže Fico už má Generálnu prokuratúru, lenže nemá špeciálnu prokuratúru. A na Lipšica je teraz riadny pohon. Teda aj ten pán Zoroslav Kollár, ten má také informácie, toho som si pozrel, to je ten ďalší obvinený, tak ten má také informácie, ktoré, fú, bohvieodkiaľ má. A špina sa, špina za špinou sa valí. Toto je koalícia organizovaného zločinu, ktorá potrebuje pošpiniť človeka. Potrebuje ho pošpiniť. Tak ako to robia s čurillovcami. Pošpiniť, zostrihať nahrávky tak, aby boli upravené. Prečo to robia? Všetci dobre vieme, ešte raz vám opakujem, milí Slováci, vy si naozaj myslíte, že úpravou tohoto zákona sa docieli na Slovensku spravodlivosť? Že my ideme cestou Európy? My ideme cestou Ruska a Bieloruska! My ideme cestou tých diktátorov, ktorí to tu chcú všetko ovládať! Veď Ficových 130 ďalších banditov je obvinených. A on ich potrebuje. On potrebuje znížiť tresty, veď za 20-miliónový kšeft dostane niekto, kto tu ukradne, dostane podmienku. Blanár, ten bude, to je v Žiline, to bude, ty bŕ... teda to, to sa mu bude žiť. To bude. Ja ešte mám pripravené veci aj do ústnej rozpravy, ale ja vás chcem poprosiť, milé kolegyne, milí kolegovia, naozaj naša... naše, naše vystúpenie, naše faktické hlavne musia prebudiť Slovákov, pretože viete, my tu môžme rozprávať, čo chceme, ale národ, keď národ zobudíme a národ vám dá po hlave, národ vám dá po hlave, hovorím to, nie tak ako mne ten bývalý policajt tresol odzadu päsťou po hlave, ale národ vám dá po hlave tak, že vás poženie z parlamentu vo voľbách. A že pôjdete tam, kde máte ísť a nebudete sedieť tu v parlamente, ale zločinci budú sedieť tam, kde majú sedieť. V base. V base. Ďakujem veľmi pekne. Verím, že tento návrh zákona neprejde. (Potlesk.)